Source: https://tv.nrsr.sk/archiv/schodza/8/6?page=8
Timestamp: 2020-06-01 12:46:57+00:00
Document Index: 275312

Matched Legal Cases: ['§ 14', '§ 8', '§ 14', '§ 17', '§ 19', 'súd ', 'súd ', 'súd ']

22.4.2020 o 10:44 hod.
Ďakujem pánu poslancovi Šeligovi za faktickú poznámku. Áno, ten zásah nejaký je aj v rámci územného konania, ale tuto hovoríme o vlastníctve, o tom, že má dôjsť k vyvlastneniu, tak tam zvlášť treba byť, byť opatrný, aby nedochádzalo k uplatneniu alebo teda k porušeniu možnosti uplatnenia procesných práv v situácii, ktorá sa dotýka vlastníckeho práva ako jedného zo základných ústavných práv vôbec. A teda som rád, že sme sa dokázali dohodnúť na takomto pozmeňujúcom návrhu, a teda ešte raz ďakujem aj pánovi ministrovi za to, že vyslovil súhlas s takouto úpravou v jeho návrhu.
Ďakujem pánu poslancovi Šeligovi za faktickú poznámku. Áno, ten zásah nejaký je aj v rámci územného konania, ale tuto hovoríme o vlastníctve, o tom, že má dôjsť k vyvlastneniu, tak tam zvlášť treba byť, byť opatrný, aby nedochádzalo k uplatneniu alebo teda k porušeniu možnosti uplatnenia procesných práv v situácii, ktorá sa dotýka vlastníckeho práva ako jedného zo základných ústavných práv vôbec. A teda som rád, že sme sa dokázali dohodnúť na...
Iba v krátkosti. Chcem aj ja veľmi pekne poďakovať pánovi poslancovi Dostálovi, resp. pánovi poslancovi Šeligovi za faktické poznámky, resp. samotný pozmeňujúci návrh. A chcem veľmi pekne, vážení, vážené poslankyne a vážení poslanci, požiadať o jeho podporu.
Ďakujem za slovo. Vážený pán predseda Národnej rady, vážené pani poslankyne, vážení páni poslanci, dovoľte, aby som vám predložil do druhého čítania návrh novely zákona o pozemkových spoločenstvách, ktorý má za cieľ pomôcť pri plnení týchto úloh jednotlivých spoločenstiev a to v tom zmysle, že dnešná situácia v zdravotnom stave republiky pod vplyvom koronavírusu neumožňuje robiť niektoré úkony tak, aby bolo ich možné vykonať bezpečne....
Ďakujem za slovo. Vážený pán predseda Národnej rady, vážené pani poslankyne, vážení páni poslanci, dovoľte, aby som vám predložil do druhého čítania návrh novely zákona o pozemkových spoločenstvách, ktorý má za cieľ pomôcť pri plnení týchto úloh jednotlivých spoločenstiev a to v tom zmysle, že dnešná situácia v zdravotnom stave republiky pod vplyvom koronavírusu neumožňuje robiť niektoré úkony tak, aby bolo ich možné vykonať bezpečne. Konkrétne v tomto prípade ide o valné zhromaždenia, ktoré môžu niekedy počítať počet osôb niekoľko desiatok až niekoľko sto a ktorých zhromaždenie by nebolo v súlade so zámermi chrániť obyvateľov pred šírením pandémie.
Práve kvôli tomuto dôvodu sa navrhuje touto novelou zákona o pozemkových spoločenstvách, aby sme niektoré kompetencie, ktoré sú určené valnému zhromaždeniu, a konkrétne ide aj o takú závažnú kompetenciu, ako je schválenie uzávierky za predchádzajúci hospodársky rok, ktoré obyčajne sa deje v I. štvrťroku nasledujúceho roka a ktoré je potrebné, aby bolo prerokované najneskôr do konca, do konca mesiaca júna nasledujúceho roka, aby sme takéto zhromaždenia mohli vylúčiť zo života spoločenstiev a nahradiť schvaľovací proces prácou výborov, ktoré sú v spoločenstvách ustanovené. Zároveň sa teda predpokladá, že takýto proces môže nahradiť aj niektoré ďalšie dôležité úkony, ktoré sú inak v kompetencii valných zhromaždení a ktoré týmto návrhom úpravy zákona sa navrhujú, aby boli v kompetencii výborov pozemkových spoločenstiev.
Vážené panie poslankyne, vážení páni poslanci, tak ako už aj bolo teda prerokované v prvom čítaní, ako to bolo prerokované na výboroch, poprosím vás, aby sme s ohľadom na skutočnosť, že je nutné plniť úlohy dané zákonom pre pozemkové spoločenstvá a zároveň je nutné chrániť členov pozemkových spoločenstiev pred šírením pandémie, prijali toto riešenie a poprosím vás o jeho podporu tak, ako bolo predložené do Národnej rady Slovenskej republiky.
22.4.2020 o 10:46 hod.
Vystúpenie spoločného spravodajcu 10:49
Ďakujem pekne. Vážený pán predseda, vážení členovia vlády, panie poslankyne, páni poslanci, Národná rada uznesením č. 81 z 20. apríla 2020 pridelila vládny návrh zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení neskorších predpisov (tlač 57) na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a...
Ďakujem pekne. Vážený pán predseda, vážení členovia vlády, panie poslankyne, páni poslanci, Národná rada uznesením č. 81 z 20. apríla 2020 pridelila vládny návrh zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení neskorších predpisov (tlač 57) na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie.
Výbory prerokovali predmetný návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona.
Výbory, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 21 z 21. apríla 2020 s vládnym návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie uznesením č. 10 z 21. apríla 2020 s vládnym návrhom zákona súhlasil a odporučil ho Národnej rade schváliť s pripomienkami.
Gestorský výbor odporúča o bodoch spoločnej správy 1 až 4 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkami.
Spoločná správa výborov o prerokovaní predmetného vládneho návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 12 zo dňa 21. apríla 2020. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku.
22.4.2020 o 10:49 hod.
Vystúpenie spoločného spravodajcu 11:07
Vážený pán podpredseda, vážená pani ministerka, vážené kolegyne, vážení kolegovia, dovoľte, aby som vás informoval o prerokovaní vládneho návrhu zákona vo výboroch.
Národná rada uznesením z 20. apríla 2020 rozhodla, že prerokuje návrh zákona v skrátenom legislatívnom konaní. V rovnaký deň Národná rada pridelila návrh zákona na prerokovanie ústavnoprávnemu výboru a výboru pre hospodárske záležitosti. Ako gestorský výbor určila...
Národná rada uznesením z 20. apríla 2020 rozhodla, že prerokuje návrh zákona v skrátenom legislatívnom konaní. V rovnaký deň Národná rada pridelila návrh zákona na prerokovanie ústavnoprávnemu výboru a výboru pre hospodárske záležitosti. Ako gestorský výbor určila ústavnoprávny výbor s tým, že výbory prerokujú návrh zákona do stredy 22. apríla do desiatej hodiny.
Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Návrh zákona prerokovali oba výbory, ktorým bol pridelený, a oba odporúčali Národnej rade návrh zákona schváliť.
Z uznesenia ústavnoprávneho výboru vyplýva 26 pozmeňujúcich návrhov. Gestorský výbor ich odporúča schváliť a odporúča hlasovať o nich spoločne. Gestorský výbor zároveň odporúča Národnej rade celý návrh zákona schváliť aj ako celok.
Spoločná správa výborov o prerokovaní návrhu zákona (tlač 59a) bola schválená uznesením ústavnoprávneho výboru na dnešnom zasadnutí. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov. O obsahu tých návrhov, pozmeňujúcich návrhov, ktoré sú obsiahnuté v spoločnej správe, sa pomerne podrobne vyjadrila pani ministerka, takže nepovažujem za potrebné ďalej to rozvádzať.
22.4.2020 o 11:07 hod.
Dobrý deň. Vážený pán predsedajúci, vážené pani poslankyne, vážení páni poslanci, predkladám pozmeňujúci a doplňujúci návrh poslancov Národnej rady Slovenskej republiky Petra Kremského a Milana Vetráka k tomuto vládnemu návrhu zákona, ktorý sme podali písomne.
Dôvodom je to, že na rokovaní výboru pre hospodárske záležitosti sme diskutovali o rizikách ustanovenia, najmä teda ustanovenia, ktorým sa umožňuje ochrana podnikov, ktoré sú v...
Dôvodom je to, že na rokovaní výboru pre hospodárske záležitosti sme diskutovali o rizikách ustanovenia, najmä teda ustanovenia, ktorým sa umožňuje ochrana podnikov, ktoré sú v tomto režime, pred dodávateľmi, ktorí majú dodávateľskú zmluvu, zároveň však sú povinní ju dodávať takémuto podniku napriek tomu, že takýto podnik neplatí. A vlastne videli sme, ako veľmi je dôležité ochrániť aj takýto dodávateľský podnik, aby nevznikala reťaz druhotnej platobnej neschopnosti.
Prečítam teraz ustanovenia, ktoré navrhujeme, pozmeňovacie a doplňujúce návrhy. Tiež navrhujem vyňať body spoločnej správy 6, 7, 8, 13, 18 a 23 na spoločné hlasovanie a navrhujem hlasovať o nich spoločne.
Vládny návrh zákona, ktorým sa dopĺňa zákon č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony, sa mení a dopĺňa takto:
1. V čl. I bod 2 v § 14 písmeno a) znie takto:
"a) je oprávnený podať žiadosť a podaním žiadosti sleduje účel dočasnej ochrany podľa § 8 z dôvodu značného zvýšenia počtu pohľadávok po lehote splatnosti alebo značného poklesu svojich tržieb v porovnaní s rovnakým obdobím v roku 2019, ktoré podstatne ohrozujú prevádzkovanie podniku; ak žiadateľ neprevádzkoval v uvedenom období činnosť, za porovnateľné obdobie sa považuje mesiac február 2020,".
2. V čl. I bod 2 v § 14 sa za písmeno c) vkladajú nové písmená d) a e), ktoré znejú:
"d) k 12. marcu 2020 vo vzťahu k nemu neprebiehalo exekučné konanie pre uspokojenie nároku z jeho podnikateľskej činnosti,
e) vo vzťahu k jeho podniku, veci, právu alebo inej majetkovej hodnote patriacej k podniku nebol k 12. marcu 2020 začatý výkon záložného práva,".
Doterajšie písmená d) až f) sa označujú ako písmená f) až h).
3. V čl. I bod 2 v § 17 odsek 6 znie:
"(6) Po poskytnutí dočasnej ochrany nemôže druhá zmluvná strana vypovedať zmluvu, odstúpiť od zmluvy alebo odoprieť plnenie zo zmluvy pre omeškanie podnikateľa pod dočasnou ochranou, ktoré vzniklo v čase od 12. marca 2020 do účinnosti tohto zákona a ktorého príčinou boli následky šírenia nebezpečnej nákazlivej ľudskej choroby COVID-19; to neplatí, ak by druhá zmluvná strana bezprostredne ohrozila prevádzkovanie svojho podniku." Teraz prichádza tá dôležitá veta, ktorú žiadame vložiť. "Právo druhej zmluvnej strany vypovedať zmluvu, odstúpiť od zmluvy alebo odoprieť plnenie zo zmluvy pre omeškanie podnikateľa pod dočasnou ochranou po účinnosti tohto zákona nie je dotknuté."
4. V čl. I bod 2 v § 19 odsek 3 znie:
"(3) Uznesenie o začatí konania súd doručí podnikateľovi pod dočasnou ochranou a oznamovateľovi kvalifikovaného podnetu. V uznesení o začatí konania vyzve podnikateľa pod dočasnou ochranou, aby najneskôr do piatich pracovných dní doručil súdu písomné vyjadrenie k dôvodom začatia konania, osvedčil skutočnosti podľa odseku 1 a predložil súdu v rozsahu podľa predpisu o konkurznom konaní zoznam svojho majetku k 12. marcu 2020, zoznam svojich záväzkov k 12. marcu 2020 a zoznam svojich spriaznených osôb k 12. marcu 2020. Podnikateľa pod dočasnou ochranou zároveň poučí, že na skutočnosti a dôkazy predložené neskôr nebude prihliadať."
22.4.2020 o 11:10 hod.
22.4.2020 o 11:14 hod.
Dobrý deň. Vážené poslankyne, vážení poslanci, chcela by som naozaj oceniť pozmeňujúci návrh, ktorý pristál aj v rámci týchto legislatívnych zmien, ktorý sa týka nájomným vzťahom najmä u fyzických osôb, keďže v súčasnosti túto pretrvávajúcu pandémiu sprevádza veľké množstvo nepriaznivých sociálnych a ekonomických javov a jedným z nich, ktorý je mimoriadne znepokojivý, je práve narastajúca bytová núdza jednotlivcov a tiež celých rodín, ktorým...
Dobrý deň. Vážené poslankyne, vážení poslanci, chcela by som naozaj oceniť pozmeňujúci návrh, ktorý pristál aj v rámci týchto legislatívnych zmien, ktorý sa týka nájomným vzťahom najmä u fyzických osôb, keďže v súčasnosti túto pretrvávajúcu pandémiu sprevádza veľké množstvo nepriaznivých sociálnych a ekonomických javov a jedným z nich, ktorý je mimoriadne znepokojivý, je práve narastajúca bytová núdza jednotlivcov a tiež celých rodín, ktorým hrozí, že sa môžu ocitnúť na ulici len preto, že v dôsledku súčasnej situácie prichádzajú o prácu a nie sú schopní platiť nájom v dôsledku toho, že mnohí osamelí rodičia, mnohé matky samoživiteľky sú v súčasnej dobe so svojimi deťmi doma, pretože škôlky aj školy sú zatvorené a to im značne obmedzuje ich príjmy a platobnú schopnosť v rámci nájomných vzťahov. Ak týmto rodinám nepodáme včas pomocnú ruku, môže sa stať, že celé tieto rodiny sa nám dostanú na ulicu. Nie je to len sociálny a spoločenský problém, je to taktiež aj ekonomický problém pre náš rozpočet, pretože tieto deti, ktoré sa dostanú na ulicu, každé jedno dieťa, ktoré potrebujeme umiestniť do ústavnej starostlivosti, je jednak to najhoršie, čo sa tej rodine môže stať a tomu samotnému jednotlivcovi, ale takisto je to veľká záťaž pre náš sociálny systém, keďže práve toto dieťa bude potom niekoľko rokov v zariadení a vieme, že takáto suma za tieto zariadenia za jednotlivcov, ktorí v nich sú, nie sú malé a takisto ten dopad na vývoj človeka je potom značný.
Tridsaťjedna organizácií podpísalo výzvu pre vládu, pre krízový štáb, takisto sa ozvali výboru pre ľudské práva a národnostné menšiny a niektorým vládnym predstaviteľom s tým, že zostať doma nie je možné pre ľudí bez domova a tak isto nebude možné ani pre tých, ktorí momentálne zápasia o to svoje bývanie. Chcem vyjadriť svoju podporu týmto 31 organizáciám, ktoré na tento problém už niekoľko týždňov intenzívne ukazujú.
A chcem sa poďakovať svojim kolegom tak vo výbore pre ľudské práva a národnostné menšiny, takisto aj v sociálnom výbore a takisto aj pani ministerke Kolíkovej, pánovi ministrovi Krajniakovi, ktorí tomuto problému venovali pozornosť a aspoň v rámci nájomných vzťahov pri jednotlivcoch zasiahli – a to veľmi rýchlo a promptne – na žiadosť týchto organizácií.
No upozorňujú aj na ďalšie problémy, ktoré sú zatiaľ vo vzduchu a ktorým nie je venovaná rýchla a promptná pomoc. Takže ja by som naozaj sa chcela prihovoriť len za to, aby sme tieto prípady obmedzili a aby sme predišli tomu, aby ľudia, ktorí už dnes žijú bez strechy nad hlavou a sú vystavení nadmiernemu riziku nákazy a jej šíreniu, boli jednak chránení, jednak nebola táto skupina rozširovaná, keďže vieme, aký je súčasný stav v rámci platobnej neschopnosti a jej nárastu. Pri tých ľuďoch bez domova je to naozaj veľmi alarmujúce, keďže títo ľudia nie sú schopní dodržiavať domácu karanténu, na ktorú upozorňujeme. Takisto nemajú neobmedzený prístup k pitnej vode a k dodržiavaniu hygienických zásad. Majú tiež sťažený prístup k médiám a k aktuálnym informáciám, ktorými my všetci žijúci v normálnych domácnostiach disponujeme, a pre nedostatok ochranných prostriedkov sú vylúčení aj zo vstupu do potravín a lekární. Nedovoľme, aby táto skupina nielen bola v týchto podmienkach, ale takisto narástla ignoráciou problému, ktorý tú máme, a naozaj má široký sociálny a ekonomický dopad aj do budúcna, aj na rozpočet.
22.4.2020 o 11:20 hod.
Ďakujem pekne. Vážená pani ministerka, pán podpredseda, pán spravodajca, dámy a páni, kolegyne, kolegovia, myslím, že v tomto prípade platí to známe príslovie: Kto rýchlo dáva, dvakrát dáva. Ministerstvo spravodlivosti pripravilo podľa mňa veľmi dobrý návrh. Možno právnickej obci sa bude zdať, že je málo formalistický, že tam je málo sprísňovacích podmienok, taxatívnych vymenovaní, demonštratívnych ustanovení alebo rôznych rozväzovacích...
Ďakujem pekne. Vážená pani ministerka, pán podpredseda, pán spravodajca, dámy a páni, kolegyne, kolegovia, myslím, že v tomto prípade platí to známe príslovie: Kto rýchlo dáva, dvakrát dáva. Ministerstvo spravodlivosti pripravilo podľa mňa veľmi dobrý návrh. Možno právnickej obci sa bude zdať, že je málo formalistický, že tam je málo sprísňovacích podmienok, taxatívnych vymenovaní, demonštratívnych ustanovení alebo rôznych rozväzovacích podmienok, kedy áno, kedy nie a že lehoty nie sú presne špecifikované, že operujeme s pojmom "bezodkladne" a podobne. Mne sa zdá, že napriek tomu, ako málo času bolo na prípravu týchto ustanovení o dočasnej ochrane, tak naozaj aj legislatívny odbor na ministerstve spravodlivosti, klobúk dole, aj kolegovia z opozície, pán Kremský, pán Vetrák; pardon, z opozície; z koalície. (Povedané s pobavením.) Samozrejme, pán Dostál a ďalší pripravili hodnotné pozmeňujúce návrhy, ktoré, ktorými sa nám podarilo ešte viac ako keby špecifikovať to konanie o dočasnej úprave a napriek tomu ho nechať natoľko voľným, aby ten súd mohol rozhodnúť rýchlo a včas, tak aby koronakríza nepostihla ekonomiku takým spôsobom a tie podnikateľské a zmluvné vzťahy takým spôsobom, aby ho zlikvidovali.
Samozrejme, bola veľká debata o druhotnej platobnej neschopnosti, o tom, že ako široko má byť otvorené to obdobie, za ktoré môže podnikateľ deklarovať, že mu poklesli príjmy a potrebuje túto dočasnú ochranu. Tam, myslím, že prišlo ku kompromisu. Tam pán Kremský navrhuje v tom pozmeňujúcom návrhu s ďalšími kolegami, aby to bolo jasne stanovené na 12. marec, aby to nikto nemohol zneužívať.
Rovnako je veľmi dobré, že tam je zavedená vyšetrovacia právomoc súdu napriek tomu, že to je písomné konanie. To znamená, že nebude tu priestor, ak má niekto obavu, lebo, samozrejme, tie obavy boli vznesené a je dobré o nich hovoriť. Sú nastavené mechanizmy, aby táto dočasná ochrana nemohla byť zneužívaná. Ten súd tam má veľmi širokú diskréciu, aby v prípade, ak sa preukáže, že niekto chce takýmto spôsobom oklamať svojich zmluvných partnerov a, samozrejme, oklamať aj štát, aby mu túto dočasnú ochranu zrušil. Nehovoriac o tom rozmere, tom trestnoprávnom, ktorý súvisí aj s účtovnými závierkami, aj s daňovým právom a podobne.
V súvislosti s tým, čo hovorila moja predrečníčka, pani poslankyňa Marcinková, rovnako je veľmi dobré, že v takto ťažkej situácii štát pamätá aj na ľudí, ktorí sú bez práce alebo museli zostať doma a nemajú na nájomné. Stanovila sa lehota tri mesiace, ktoré im štát ako keby poskytne špecifickú ochranu, že ak tri mesiace nemôžu platiť nájomné v období od, myslím, apríla do júna, ak sa nemýlim, tak toto nájomné budú môcť splácať neskôr. Aby takisto sa odstránili akékoľvek pochybnosti, nejde tu o to, že by niekto chcel zbaviť ich povinnosti zaplatiť to nájomné alebo takým spôsobom transformovať tie zmluvné vzťahy, že tá zmluva bude de facto nevypovedateľná z akýchkoľvek iných dôvodov. To nie je pravda. Oni jedine dostanú možnosť toto nájomné splácať neskôr a podmienka nevypovedateľnosti zmluvy v tomto prípade sa bude aplikovať len do konca roka 2020 s tým, samozrejme, že ak niekto poruší iným spôsobom zmluvné vzťahy, tak, samozrejme, tá druhá zmluvná strana má právo vypovedať zmluvu. Jediný dôvod, ktorý je nový, ktorý sa zavádza, je to, že nebude možné vypovedať zmluvu, ak niekto nie je schopný zaplatiť nájomné za to obdobie tri mesiace, ale bude mu poskytnutý tento typ odkladu.
Mohol by som aj dlhšie o tom, ale naozaj mne sa zdá ako keby filozoficky veľmi dobré, že štát takto rýchlo zareagoval aj poskytnutím dočasnej ochrany, že toto konanie sa stanovilo na súde, že v relatívne krátkom čase bude pod gesciou ministerstva spravodlivosti a pani ministerky Kolíkovej pripravený celý informačný systém a celý ten aparát toho, aby súdy boli okamžite schopné poskytovať dočasnú ochranu. Myslím, že toto môže byť inšpiráciou aj pre iné krajiny nielen pre Slovensko. A rovnako je veľmi dobré, a to treba oceniť a pochváliť, že sa inšpirujeme Nemeckom a ďalšími právnymi úpravami, že nevymýšľame niečo, čo už vymýšľané bolo, ale aplikujeme to na naše domáce podmienky.
22.4.2020 o 11:23 hod.